พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวงกระทรวงกลาโหม (ฉบับที่ ๔)พ.ศ. ๒๕๕๐ ภูมิพลอดุลยเดชป.ร.ให้ไว้ ณ วันที่๙ ตุลาคม พ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมการแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหมอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๑๘ วรรคหนึ่งแห่งพระราชบัญญัติจัดระเบียบราชการกระทรวงกลาโหม พ.ศ. ๒๕๐๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๔) พ.ศ. ๒๕๕๐มาตรา ๒[๑] พระราชกฤษฎีกานี้ให้ใช้บังคับตั้งแต่วันที่๑ ตุลาคม พ.ศ. ๒๕๕๐ เป็นต้นไปมาตรา ๓ ให้เพิ่มความต่อไปนี้เป็น (๘) และ (๙)ของมาตรา ๗ แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม พ.ศ. ๒๕๓๓ซึ่งแก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๓) พ.ศ. ๒๕๓๖(๘) กรมการสรรพกำลังกลาโหม(๙)สำนักวิทยาศาสตร์และเทคโนโลยีกลาโหมมาตรา ๔ ให้ยกเลิกความในมาตรา ๘แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม พ.ศ. ๒๕๓๓ซึ่งแก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๒) พ.ศ. ๒๕๓๕ และให้ใช้ความต่อไปนี้แทนมาตรา ๘ สำนักปลัดกระทรวงกลาโหมมีหน้าที่เกี่ยวกับการงบประมาณ การประชาสัมพันธ์และปฏิบัติราชการอื่น ๆ ซึ่งมิได้อยู่ในอำนาจหน้าที่ของส่วนราชการในสำนักงานปลัดกระทรวงโดยเฉพาะ มีปลัดกระทรวงกลาโหมเป็นผู้บังคับบัญชารับผิดชอบมาตรา ๕ ให้เพิ่มความต่อไปนี้เป็นมาตรา ๑๔ ตรีและมาตรา ๑๔ จัตวาแห่งพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม พ.ศ. ๒๕๓๓มาตรา ๑๔ ตรี กรมการสรรพกำลังกลาโหมมีหน้าที่พิจารณา เสนอความเห็น วางแผน อำนวยการ กำกับการ ดำเนินการและประสานงานกับกองบัญชาการทหารสูงสุด ส่วนราชการรัฐวิสาหกิจ และภาคเอกชนเกี่ยวกับการระดมสรรพกำลังและการกำลังสำรองของกระทรวงกลาโหม ตลอดจนประสานความร่วมมือกับต่างประเทศในเรื่องเกี่ยวกับการระดมสรรพกำลังมีเจ้ากรมการสรรพกำลังกลาโหมเป็นผู้บังคับบัญชารับผิดชอบมาตรา ๑๔ จัตวา สำนักวิทยาศาสตร์และเทคโนโลยีกลาโหมมีหน้าที่พิจารณาเสนอความเห็น วางแผน อำนวยการ ประสานงาน กำกับการและดำเนินการเกี่ยวกับกิจการด้านวิทยาศาสตร์และเทคโนโลยีป้องกันประเทศ ตลอดจนบริหารจัดการเกี่ยวกับนโยบายแผนงาน โครงการ และงบประมาณให้เป็นไปตามนโยบายด้านวิทยาศาสตร์และเทคโนโลยีป้องกันประเทศของกระทรวงกลาโหมและปฏิบัติงานอื่นตามที่ได้รับมอบหมาย มีผู้อำนวยการสำนักวิทยาศาสตร์และเทคโนโลยีกลาโหมเป็นผู้บังคับบัญชารับผิดชอบผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรจัดตั้งกรมการสรรพกำลังกลาโหม และสำนักวิทยาศาสตร์และเทคโนโลยีกลาโหมเป็นส่วนราชการขึ้นตรงต่อสำนักงานปลัดกระทรวง กระทรวงกลาโหมและกำหนดหน้าที่ของกรมการสรรพกำลังกลาโหม และสำนักวิทยาศาสตร์และเทคโนโลยีกลาโหมเพื่อให้สอดคล้องกับนโยบายการปรับปรุงโครงสร้างกระทรวงกลาโหมในด้านการพัฒนาระบบงานด้านการระดมสรรพกำลังของประเทศและด้านการพัฒนาระบบงานวิทยาศาสตร์และเทคโนโลยีป้องกันประเทศ รวมทั้งปรับปรุงหน้าที่ของสำนักปลัดกระทรวงกลาโหมให้เหมาะสมยิ่งขึ้นจึงจำเป็นต้องตราพระราชกฤษฎีกานี้ปริยานุช/ผู้จัดทำ๑ พฤศจิกายน๒๕๕๐ศรินรัตน์/ปรับปรุง๔ มกราคม ๒๕๖๔อรญา/ตรวจ๑๘ มกราคม ๒๕๖๔[๑]ราชกิจจานุเบกษา เล่ม ๑๒๔/ตอนที่ ๖๗ ก/หน้า ๑๐/๑๕ ตุลาคม ๒๕๕๐